BASES AUXILIAR POLICÍA LOCAL NOVA REDACCIÓN
ADMINISTRACIÓN LOCAL — Municipal — Tomiño (Persoal, oposicións, 12/05/2023)

O obxecto da convocatoria é a selección e posterior contratación de DÚAS (2) PRAZAS DE AUXILIAR DE POLICÍA LOCAL con carácter de fixo descontinuo, incluídas no cadro de persoal do Corpo da Policía Local deste Concello, de conformidade co previsto no artigo 95 da Lei 4/2007, do 20 de abril, de coordinación de policías locais, modificada pola Lei 9/2016, do 8 de xullo. Trátase, por tanto, de postos de traballo de carácter estacional. Realizarán funcións propias desta categoría profesional, así como o auxilio e colaboración cos membros do Corpo de Policía, non podendo realizar funcións que impliquen o exercicio da autoridade nin portar armas, e percibirán as retribucións correspondentes ao seu grupo de titulación. O presente proceso selectivo rexerase polo establecido nestas bases e para o non previsto observarase o disposto na Lei 4/2007, do 20 de abril, de coordinación de Policías Locais; no Decreto 15/2023, de 12 de xaneiro, polo que se desenvolve a Lei 4/2007, de 20 de abril, de coordinación de policías locais; e na Orde do 28 de xaneiro de 2009 pola que se determinan as probas de selección, temarios e baremos de méritos para o ingreso e demais normativa xeral de aplicación. A presente resolucion remplaza a dictada na data 26 de de abril relativa á citada seleccion O texto íntegro das bases publicarase no Boletín Oficial da provincia de Pontevedra, no taboleiro físico de edictos do Concello e no taboleiro de anuncios da sede electrónica do mesmo (https://tomino.sedelectronica. gal). O anuncio da convocatoria tamén se publicará no Boletín Oficial do Estado, abríndose un prazo de 20 días hábiles a contar dende o seguinte ao da publicación no mesmo para a presentación de solicitudes. Non se efectuarán notificacións individuais. As persoas aspirantes ás probas obxecto desta convocatoria quedarán informadas do desenvolvemento do proceso e das distintas probas mediante as publicacións pertinentes no taboleiro de anuncios da sede electrónica do Concello de Tomiño (https://tomino.sedelectronica. gal) e no taboleiro físico de edictos do mesmo. Este persoal terá a consideración de contratado laboral fixo descontinuo, de conformidade co disposto no artigo 95 da Lei 4/2007, de 20 de abril, de Coordinación de Policía Local e o artigo 46 do Decreto 15/2023, de 12 de xaneiro, polo que se desenvolve a Lei 4/2007, do 20 de abril, de coordinación de policías locais. Características das prazas vacantes obxecto da convocatoria: Funcións, mediante o sistema de quendas: As persoas interesadas en participar neste proceso deberán posuír na data de presentación de solicitudes de participación os seguintes requisitos de conformidade co establecido no artigo 47 do Decreto 15/2023, do 12 de xaneiro, polo que se desenvolve a Lei 4/2007, do 20 de abril, de coordinación de policías locais: a) Ter feitos os dezaoito anos e non exceder, de ser o caso, a idade máxima de xubilación forzosa. b) Ter a nacionalidade española ou dun Estado membro da Unión Europea, así como tamén as persoas estranxeiras con residencia legal en España, nos termos previstos no artigo 52 da Lei 2/2015, do 29 de abril. c) Estar en posesión do título de graduado en educación secundaria obrigatoria ou equivalente ou en condicións de obtelo na data en que termine o prazo de presentación de instancias. No caso de titulacións obtidas no estranxeiro, deberán acreditar a súa homologación. d) Non ter sido despedido/a mediante expediente disciplinario do servizo de ningunha Administración pública ou dos órganos constitucionais ou estatutarios das comunidades autónomas, nin encontrarse na situación de inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder á mesma categoría profesional a que pertencía. e) Carecer de antecedentes penais por delito doloso. f) Posuír a capacidade funcional para o desempeño das tarefas propias do posto. g) Non incorrer en causas de incompatibilidade de conformidade co disposto na Lei 53/1984, de 26 de decembro, de incompatibilidades do persoal ao servizo das Administracións Públicas. Todos os requisitos anteriores deberán posuírse no día de finalización do prazo de presentación de solicitudes e mantelos durante o procedemento de selección, contratación e/ou permanencia na listaxe de reserva. Establécese o sistema de oposición libre. De acordo co disposto no artigo 48 do Decreto 15/2023, de 12 de xaneiro e no anexo VII da Orde do 28 de xaneiro do 2009, da Consellería de Presidencia, Administración Públicas e Xustiza, as probas a realizar na fase de oposición e o temario sobre o que versarán son as que se describen a continuación, citadas pola orde na que se desenvolverán: A proba de avaliación dos coñecementos dos/as aspirantes deberá amosar o dominio dos contidos do temario especificado no ANEXO I das presentes bases. Consistirá na contestación por escrito dun cuestionario de 50 preguntas tipo test, con 4 alternativas de resposta cada unha, que serán propostas polo tribunal. Os/as aspirantes disporán dun tempo máximo dunha hora para a súa realización. A proba cualificarase polo tribunal de cero a dez puntos, sendo preciso acadar cinco puntos como mínimo, para non quedar eliminado/a. A cualificación farase atendendo á seguinte fórmula: N= (A-F/3)/5. Sendo N= nota final da proba; A= preguntas acertadas; F= preguntas erradas ou non respondidas. Estará dirixida á comprobación, por parte do tribunal, de que os aspirantes comprenden, falan e escriben correctamente o galego, someténdoos ás probas que consideren máis adecuadas para tal comprobación. Cualificarase como apto/non apto. Sen embargo, os aspirantes que acrediten o coñecemento da lingua galega, con carácter previo e de maneira normativamente establecida (mediante a presentación, xunto coa solicitude, de fotocopia compulsada do certificado de iniciación na lingua galega ou CELGA 3 ou o equivalente, debidamente homologado polo órgano competente en materia de política lingüística da Xunta de Galicia), quedarán exentas da súa realización e daráselles por superada esta proba coa cualificación de apto/a. O exercicio terá unha duración máxima dunha (1) hora e realizarase tras o remate da proba de coñecementos. As probas de aptitude física terán a cualificación de apto ou non apto. Para obter a cualificación de apto os aspirantes deberán acadar as marcas mínimas ou non superar as máximas que se establecen para cada proba. A) Potencia tren inferior: salto vertical Realizarase nun ximnasio ou lugar semellante con chan horizontal e cunha parede vertical e lisa. O aspirante colocarase en posición de partida, en pé, de lado xunto a unha parede vertical, cun brazo totalmente estendido cara a arriba e sen levantar os calcañares do chan, e marcará cos dedos a altura que alcanza nesa posición. O exercicio executarase, separándose 20 centímetros da parede e saltando tan alto como poida, marcando novamente cos dedos o nivel alcanzado. Para a correcta realización da proba deberanse observar as seguintes regras: A distancia entre a marca feita desde a posición de partida e a acadada co salto deberá ser igual ou superior á mínima (en centímetros) establecida no seguinte cadro para cada sexo e grupo de idade. B) Resistencia xeral: carreira de 1.000 metros lisos Realizarase en pista de atletismo ou en calquera zona totalmente chaira de terreo. O/a aspirante colocarase na pista no lugar indicado. A posición de saída realizarase en pé. Só se permite un intento. O/a aspirante que abandone a carreira quedará excluído. A proba consistirá en correr a distancia de 1.000 metros no tempo máximo (en minutos e segundos) que se recolle na seguinte táboa para cada sexo e grupo de idade: Os/as aspirantes que superasen o proceso de selección deberán participar nun curso de formación que desenvolverá anualmente a Academia Galega de Seguridade Pública. Aqueles/as que xa tivesen participado e obtivesen certificado de asistencia ao dito curso, estarán exentos/as desta obriga por un período de catro anos naturais. Os/as aspirantes convocaranse para cada exercicio nun único chamamento, quedando decaídos no seu dereito os opositores que non comparezan a realizado. Os/as aspirantes deberán presentarse para realizar cada exercicio provistos do DNI, ou documento fidedigno acreditativo da súa personalidade, e tamén dos medios materiais adecuados que sexan necesarios para a práctica daqueles. O órgano de selección das probas selectivas terá carácter colexiado e estará integrado por un mínimo de 5 membros, un/unha presidente/a, un/unha secretario/a e tres vogais, os/as cales deben ser designados entre funcionarios de carreira da Administración do Estado, CCAA, EELL, que pertenzan á especialidade relacionada coa praza obxecto da convocatoria; así como os respectivos suplentes, nomeados pola alcaldía previa verificación técnica do cumprimento dos requisitos legalmente establecidos. O/a secretario/a, que intervirá con voz e sen voto, desempeñará funcións de asesoramento legal ao órgano de selección. A pertenza aos órganos de selección será sempre a título individual, non poderá exercerse esta en representación ou por conta de ninguén. A composición dos órganos de selección será predominantemente técnica, e todos/as os/ as membros/as deberán contar cun nivel de titulación ou especialización igual ou superior á esixida para o acceso á praza; non poderá formar parte o persoal de elección ou designación política, os funcionarios interinos e o persoal eventual. De conformidade co artigo 59.4 da Lei 2/2015, de 29 de abril, do Emprego Público de Galicia: “Os membros dos órganos de selección deben pertencer a un corpo, escala ou categoría profesional para o ingreso no cal se requira unha titulación de nivel igual ou superior ao esixido para participar no proceso selectivo”. O órgano de selección poderá contar con asesores/as especialistas para a realización de todas ou algunha das probas, estes/as colaborarán co órgano de selección exclusivamente no exercicio das súas especialidades técnicas e deberán comparecer a título individual, con voz e sen voto, debendo cumprir os requisitos que para a participación en condición de membros dos órganos de selección establece a lexislación vixente. Os membros do tribunal deberán absterse de intervir, cando concorran neles algunha das circunstancias previstas no artigo 23 LRXSP. As solicitudes de inclusión na presente convocatoria presentaranse conforme ao modelo que figura como Anexo II, no prazo de 20 días hábiles a contar desde o día seguinte da publicación do anuncio da convocatoria no Boletín Oficial do Estado. As solicitudes de inclusión na presente convocatoria presentaranse no Rexistro Xeral do Concello ou nas formas que indica o art.16.4 da Lei 39/2015, do 1 de outubro, do Procedemento Administrativo Común das Administracións Públicas: a) No rexistro electrónico da Administración ou Organismo ao que se dirixan, así como nos restantes rexistros electrónicos de calquera dos suxeitos aos que se refire o artigo 2.1. b) Nas oficinas de Correos, na forma que regulamentariamente se estableza (as solicitudes que se presenten a través da oficina de correos deberán entregarse en sobre aberto para ser seladas e datadas polo funcionario de Correos antes de seren certificadas). c) Nas representacións diplomáticas u oficinas consulares de España no estranxeiro. d) Nas oficinas de asistencia en materia de rexistros. (Rexistro de Entrada do Concello do Concello de Tomiño, en horario de oficina, de luns a venres, de 9.00 a 14.00.) e) En calquera outro que establezan as disposicións vixentes. Se o último día do prazo de presentación de solicitudes recae en sábado, domingo ou festivo entenderase como tal o seguinte día hábil. Necesariamente xunto coa solicitude os aspirantes deberán achegar, inescusablemente, a seguinte documentación: Rematado o prazo de presentación de instancias, no prazo máximo dun mes o órgano municipal competente adoptará acordo en que se aprobe a lista provisional de aspirantes admitidos/as e excluídos/as cos motivos da exclusión, así como o lugar e data da realización das probas e a designación dos órganos de selección. A resolución publicarase no Taboleiro de Anuncios da sede electrónica do Concello (https://tomino.sedelectronica. gal/board) e no taboleiro físico de edictos do mesmo. Concederase un prazo de 10 días hábiles contados a partir do seguinte ao da publicación da resolución nos medios anteriormente mencionados para a corrección, por parte de quen fose excluído/a, dos defectos a que alude o art.68 da Lei 39/2015, do 1 de outubro, do Procedemento Administrativo Común das Administracións Públicas, ou a súa non inclusión expresa, así como para promover a recusación dos membros dos órganos de selección. A publicación da dita resolución será determinante para os efectos de posibles impugnacións e recursos, de conformidade co previsto na invocada lei. A lista provisional elevarase a definitiva polo transcurso do prazo de reclamacións, se non as houbese. No caso contrario, exporase de novo a lista definitiva, no mesmo lugar que a provisional, así como a resolución das solicitudes de abstención ou recusación, sen necesidade de novo anuncio nos diarios oficiais, nun prazo máximo dun mes a partir da finalización do prazo de reclamacións. O feito de figurar incluído/a na relación de admitidos/as non presupón que se lles recoñeza aos/ás interesados/as a posesión dos requisitos esixidos no procedemento selectivo convocado, os cales deberán ser xustificados documentalmente no suposto de que os/as aspirantes admitidos/as superen as probas selectivas. Rematado o proceso selectivo, o tribunal proporalle ao órgano convocante e fará pública a relación de persoas que superaron o proceso selectivo, por orde decrecente de puntuación. Tras o cal se elevará a proposta de contratación á Alcaldía, das dúas persoas que obtiveran a maior puntuación final. A puntuación final dos/as aspirantes corresponderase coa suma das cualificacións de todas as probas que compoñen o proceso selectivo e que se indican na Base Quinta. En caso de empate nas puntuacións de dous ou máis aspirantes, tendo en conta que nos corpos de Policía Local de Galicia existe infrarrepresentación feminina, acudirase por orde aos seguintes criterios ata que se resolva: a) Criterio de desempate recollido no artigo 49 do Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade, segundo o cal o empate se resolverá a favor da muller. b) Menor tempo acadado na proba de resistencia xeral, carreira de 1.000 metros lisos, que se aplicará en función dos tramos de idade e sexo previstos nos baremos correspondentes. c) Maior distancia acadada na proba Potencia tren superior, salto vertical, que se aplicará en función dos tramos de idade e sexo previstos nos baremos correspondentes. d) En último lugar, o empate dirimirase por sorteo entre as persoas implicadas. O tribunal non poderá, en ningún caso, propor a contratación dun número superior de aspirantes ao da/s praza/s convocada/s. Os aspirantes que tendo superados os exercicios do proceso selectivo non foran incluídos na proposta de contratación, formarán unha listaxe de reserva, pola orde de puntuación obtida, a efectos de substitución nos casos de renuncia ou impedimento. Os/as opositores/as propostos achegarán a documentación requirida ante a Administración, dentro do prazo máximo dun (1) mes, desde que se faga pública a relación de aprobados no Taboleiro de Anuncios da sede electrónica deste Concello (https://tomino.sedelectronica. gal/board) e no taboleiro de edictos físico do Concello. Os/as aspirantes seleccionados/as propostos/as, serán contratados/as na modalidade fixa descontinua como auxiliares de policía local, unha vez que xustifiquen documentalmente o cumprimento dos requisitos previstos para acceder ao posto. Os períodos concretos de actividade serán os previstos no momento de cada chamamento respetando en todo caso a normativa en en esta materia (Estatuto dos Traballadores e Lei de Coordinacion da Policia Local en Galicia). Os documentos acreditativos das condicións de capacidade e requisitos esixidos na convocatoria e concretados en: 1. Orixinal e copia do DNI en vigor.2. Orixinal e copia da tarxeta da Seguridade Social.3. Orixinal da titulación requirida para o posto (para o seu cotexo). 4. Certificado do nº de conta bancaria (co nº IBAN) cos 20 díxitos onde conste como titular.5. Calquera outro documento, esixido durante o prazo de presentación de instancias ou durante o proceso selectivo e que non fose presentado mediante orixinal ou copia autenticada. Non será necesario achegar aqueles documentos que xa obren no expediente mediante orixinal ou copia autenticada. Se dentro do prazo indicado, salvo casos de forza maior, os/as aspirantes propostos non presentaran a citada documentación ou non acreditaran reunir os requisitos esixidos, non se poderá proceder á súa contratación, quedando anuladas todas as actuacións, sen prexuízo das responsabilidades en que puideran ter incorrido. Presentada a documentación á que se refire o parágrafo anterior, o órgano competente da Corporación procederá á contratación a favor dos/as aspirantes propostos polo Tribunal Cualificador. No suposto de que os/as seleccionados/as non presenten a documentación requirida ou ben renuncien ao posto obtido, a proposta de contratación efectuarase ao seguinte da lista segundo a puntuación obtida. Unha vez finalizado o proceso selectivo, os candidatos/as propostos para a contratación ou nomeamento, deberán someterse obrigatoriamente ao recoñecemento médico que estableza o Concello de Tomiño, co resultado de apto/a para o posto, antes da formalización do contrato ou toma de posesión. De non poder realizarse o mencionado recoñecemento por causa imputable a empresa de vixilancia da saúde a contratación ou nomeamento e posterior toma de posesión, quedará vinculado a aptitude no mesmo. As persoas aspirantes que superasen o procedemento selectivo e non obtiveran ningunha das prazas obxecto de cobertura nas presentes bases integrarán unha bolsa de emprego para substitucións das mesmas en caso de renuncia ou impedimento. A inclusión na devandita bolsa realizarase de oficio e será elaborada polo Tribunal na forma que se establece nos parágrafos seguintes e aprobarase mediante resolución de alcaldía. Incluiranse na bolsa aquelas persoas que superaran todos os exercicios da oposición e non obteñan praza, segundo a mesma orde de puntuación que obtivesen e se é o caso tras a aplicación dos criterios de desempate. A lista de reserva será pública e as persoas candidatas que a integren serán, nomeadas pola orde de prelación que figura na mesma e que resulta da puntuación obtida neste proceso selectivo. A listaxe de reserva estará en vigor un prazo máximo de 3 anos, contados a partir da data de creación da mesma. A xestión administrativa da mesma corresponderalle ao persoal adscrito en cada momento ao Servizo de persoal do concello de Tomiño. Cando as necesidades do servizo debidamente xustificadas así o requiran, procederase sempre ao chamamento das persoas con maior cualificación na bolsa e por estrito orde da mesma. Neste senso, a orde de prelación das persoas integrantes será a establecida en base ás puntuacións acadadas no proceso selectivo que regulan estas bases, sen prexuízo das modificacións na orde da listaxe por renuncias, suspensión de chamamentos ou outras circunstancias que se poidan dar durante a execución da mesma de acordo co procedemento establecido nestas bases. Para efectuar o chamamento procederase da seguinte forma: No caso de que non se poida localizar a unha aspirante despois de tentar tres intentos de comunicación no horario de 8:00 a 15:00 horas ou esta persoa renuncie ao chamamento, chamarase á seguinte aspirante da lista. Das xestións realizadas deixarase constancia por escrito no expediente. As persoas aspirantes que sexan chamadas e propostas para a súa contratación, previa aceptación do mesmo, deberán presentar, no prazo máximo de tres (3) días hábiles a documentación prevista na base Novena desta convocatoria. As persoas aspirantes que no prazo anterior non presenten a documentación entenderase que rexeitan a oferta e procederase ao chamamento da seguinte persoa candidata da bolsa. Rematada a causa que orixinou o chamamento e extinguida a relación laboral, as persoas candidatas reincorporaranse á lista no mesmo posto que ocupaban antes do mesmo. Con carácter xeral, a falta de resposta, a non aceptación ou renuncia non xustificada a unha cobertura ofertada dará lugar ás seguintes medidas: Neste senso, considéranse causas xustificadas da renuncia as seguintes: As persoas que acrediten algunha desta circunstancias manterán a súa posición na bolsa. Nestes supostos, a persoa aspirante continuará na mesma posición que ocupaba inicialmente, aínda que non será activada na listaxe e non se lle ofrecerá ningún contrato ata que comunique ao Concello a súa dispoñibilidade por modificarse a causa que alegou para non aceptar a oferta de traballo, aportando nese momento a documentación xustificativa do motivo da renuncia anterior. A aceptación dun contrato non exclúe a posibilidade de ser contratado novamente noutras ocasións, nin fai perder á persoa aspirante a posición que ocupaba na bolsa de emprego. Serán causas de exclusión da listaxe de reserva, as seguintes: O Tribunal queda autorizado para resolver as dúbidas que se presenten e adoptar os acordos necesarios para a boa orde do proceso selectivo en todo o non previsto nestas bases. De conformidade co establecido na Lei Orgánica 3/2018, de 5 de decembro, de protección de datos persoais e garantía dos dereitos dixitais e a súa normativa de desenvolvemento e no Regulamento (UE) 2016/679 do Parlamento Europeo e do Consello de 27 de abril de 2016 relativo á protección das persoas físicas no que respecta ao tratamento de datos persoais e á libre circulación destes datos e polo que se derroga a Directiva 95/46/CE (Regulamento xeral de protección de datos), así como das disposicións en materia de Protección de Datos que se atopen vixentes durante o período de vixencia destas bases, infórmase de que este Concello é o responsable do tratamento e garda dos datos achegados na instancia e na documentación que lle acompaña. A finalidade do tratamento dos datos é a xestión deste procedemento. A lexitimación para tratar estes datos deriva das presentes bases. Os datos serán conservados o tempo necesario para poder levar a cabo o rexistro e as accións para as que se lle solicitaron. As persoas interesadas poderán retirar o seu consentimento, no caso de que o outorgaran, en calquera momento, podendo exercitar os seus dereitos de acceso, rectificación, supresión, limitación, oposición e portabilidade, cando este último legalmente proceda, enviando unha comunicación ao enderezo electrónico: notificacions@tomino. gal Infórmase así mesmo do dereito a presentar unha reclamación ante a Axencia Española de Protección de Datos. Contra estas bases, a súa convocatoria e cantos actos administrativos se deriven desta e da actuación do Tribunal poderán ser impugnadas polos/as interesados/as nos casos e na forma establecida na Lei 39/2015 do Procedemento Administrativo Común das Administracións Públicas. No non previsto nas presentes bases, estarase ao establecido no Estatuto Básico do Empregado Público, na Lei 7/1985 de 2 de abril, no RDL 781/1986 de 18 de abril, no RD 896/1991 de 7 de xuño, no RD 364/1995 de 10 de marzo e demais normativa de aplicación subsidiaria, someténdose nas controversias que a súa aplicación xere aos Tribunais da Xurisdición do Contencioso–Administrativa. O QUE SE FAI PÚBLICO PARA XERAL COÑECEMENTO A ALCALDESA, Sandra González Álvarez Asinado en Tomiño por sinatura Dixital Certificada na data que figura na marxe do presente documento.